Številka: 0611-18/2021/13

Datum: 1.6.2021

Na podlagi četrtega odstavka 181. člena Zakona o javnih uslužbencih (Uradni list RS, štev. 63/07-uradno prečiščeno besedilo, 65/08, 69/08-ZTFI-A, 69/08-ZZavar-E in 40/12-ZUJF) izdaja inšpektorica za sistem javnih uslužbencev v postopku inšpekcijskega nadzora v **Zavodu za turizem Cerklje**, Trg Davorina Jenka 13, 4207 Cerklje na Gorenjskem (ki ga zastopa vršilka dolžnosti direktorja █), naslednji

**ZAPISNIK**

**O INŠPEKCIJSKEM NADZORU**

Inšpektorica za sistem javnih uslužbencev Duša Pokeržnik, inšpektorica višja svetnica, je dne 12.5.2021, 13.5.2021, 14.5.2021 in 25.5.2021 opravila inšpekcijski nadzor v prostorih Inšpektorata za javni sektor (na naslovu Tržaška cesta 21, 1000 Ljubljana) nad izvajanjem določil Zakona o javnih uslužbencih, v povezavi z določili Zakona za uravnoteženje javnih financ[[1]](#footnote-1) in Aneksa h Kolektivni pogodbi za negospodarske dejavnosti v Republiki Sloveniji[[2]](#footnote-2), glede pravilnosti izplačila povračila stroškov prevoza na delo in z dela zaposlenim v Zavodu za turizem Cerklje v letu 2020 in dne 25.5.2021 izdelala Osnutek zapisnika o inšpekcijskem nadzoru, štev. 0611-18/2021/10. Osnutek zapisnika je inšpektorica poslala v vednost vršilki dolžnosti direktorja Zavoda za turizem Cerklje █(po elektronski pošti dne 26.5.2021, v prilogi dopisa štev. 0611-18/2021/11). V.d. direktorja Zavoda za turizem Cerklje je bila s tem dana možnost podati pripombe na osnutek zapisnika oziroma podati pripombe na ugotovitve inšpektorice (v roku petih dni po prejemu osnutka zapisnika). Dne 31.5.2021 je v.d. direktorja █pisno sporočila (v dopisu, štev. 061-01/2021-07 z dne 31.5.2021), da nimajo pripomb na osnutek zapisnika.

**I. Razlog inšpekcijskega nadzora**

Inšpektorat za javni sektor je vključil v Načrt dela za leto 2021 med sistemske inšpekcijske nadzore, tudi sistemski inšpekcijski nadzor nad pravilnostjo izplačila povračila stroškov prevoza na delo in z dela zaposlenim v Zavodu za turizem Cerklje v letu 2020.

**II. Ugotovitve inšpektorice za sistem javnih uslužbencev**

V letu 2020 je bila odgovorna oseba v Zavodu za turizem Cerklje direktor █, ki je opravljal funkcijo direktorja zavoda od 1.3.2018 do 8.4.2021. Od 9.4.2021 dalje pa je odgovorna oseba vršilka dolžnosti direktorja █.

Inšpektorica za sistem javnih uslužbencev (v nadaljevanju: inšpektorica) je v Zavodu za turizem Cerklje opravila **sistemski inšpekcijski nadzor nad pravilnostjo izplačila povračila stroškov prevoza na delo in z dela v letu 2020 naslednjima javnima uslužbencema:**

* + **█,**
  + **█.**

Inšpektorica po opravljenem inšpekcijskem nadzoru v Zavodu za turizem Cerklje ugotavlja naslednje:

1. ***Normativne podlage za povračilo stroškov prevoza na delo in z dela***
   1. *Zakon za uravnoteženje javnih financ*

V prvem odstavku 164. člena Zakona za uravnoteženje javnih financ (v nadaljevanju: ZUJF) je določeno, da se določbe od 164. člena do 181. člena zakona uporabljajo do uveljavitve kolektivnih pogodb dejavnosti in poklicev, ki bodo sklenjene po sprejetju tega zakona, s katerimi se uredijo povračila stroškov v zvezi z delom in nekateri drugi prejemki.

V prvem odstavku 165. člena ZUJF je določeno, da se v pogodbi o zaposlitvi, odločbi oziroma sklepu zaposlenemu (ne glede na določbe splošnih aktov in kolektivnih pogodb) ne sme določiti povračila stroškov v zvezi z delom in prejemkom iz delovnega razmerja v drugačni višini, kot jo določa ta zakon.

V drugem odstavku 165. člena ZUJF pa je določeno: »Če delodajalec ugotovi, da so bili zaposlenemu v nasprotju s prejšnjim odstavkom določeni in izplačani oziroma izplačani višji zneski povračila stroškov iz delovnega razmerja oziroma višji prejemki iz delovnega razmerja, kot bi mu pripadali, je zaposleni dolžan vrniti preveč izplačane zneske. Delodajalec in zaposleni se dogovorita o načinu vrnitve preveč izplačanih zneskov. V primeru, da med delodajalcem in zaposlenim v enem mesecu od pisnega poziva delodajalca ne pride do soglasja, mora delodajalec preveč izplačani znesek zahtevati s tožbo pred pristojnim sodiščem«.[[3]](#footnote-3)

* 1. *Aneks h Kolektivni pogodbi za negospodarske dejavnosti v Republiki Slovenije*

Z dnem 1.6.2012 se je začel uporabljati Aneks h Kolektivni pogodbi za negospodarske dejavnosti v Republiki Sloveniji (Uradni list RS, štev. 40/12; v nadaljevanju: Aneks h KPNG), ki je povračilo stroškov prevoza na delo in z dela uredil v členih od 5 do 7.

Na podlagi 5. člena Aneksa h KPND javnim uslužbencem pripada povračilo stroškov prevoza na delo in z dela, upoštevaje razdaljo od kraja bivališča do delovnega mesta, pri čemer jim povračilo stroškov pripada, če ta razdalja znaša več kot dva kilometra. Stroški prevoza na delo in z dela se povrnejo v višini stroškov javnega prevoza z javnimi prevoznimi sredstvi. Če javni uslužbenec nima možnosti prevoza z javnimi prevoznimi sredstvi, se mu prizna kilometrina v višini 8% cene neosvinčenega motornega bencina-95 oktanov. Javni prevoz ni možen, če ne obstaja, če ga glede na delovni čas javnega uslužbenca ni možno uporabiti ali če bi uporaba javnega prevoza glede na vozni red in delovni čas javnega uslužbenca, ne upoštevaje čas trajanja vožnje, za javnega uslužbenca pomenila več kot eno uro dnevne časovne izgube v eno smer.

V prvem odstavku 7. člena Aneksa h KPND je določeno, da javni uslužbenec poda pisno izjavo za povračilo stroškov prevoza na delo in z dela, ki vsebuje naslednje podatke:

1. bivališče,

2. kraj, od koder se javni uslužbenec dejansko vozi na delo,

3. razdalja od bivališča do delovnega mesta (v kilometrih),

4. razdalja od kraja, od koder se javni uslužbenec dejansko vozi na delo do delovnega mesta (v kilometrih),

5. vrsta in cena javnega prevoza.

V drugem odstavku 7. člena Aneksa h KPND pa je določeno, da mora javni uslužbenec v osmih dneh sporočiti pristojni službi delodajalca vsako spremembo podatkov iz 1. in 2. točke prejšnjega odstavka.

Podlaga za povračilo stroškov prevoza na delo in z dela je **pisna izjava**, ki jo mora zaposleni podati svojemu delodajalcu (170. člen ZUJF in 7. člen Aneksa h KPND) in iz katere morajo biti razvidni podatki o bivališču, kraju, iz katerega dejansko prihaja na delo in razdalji do delovnega mesta (v kilometrih). Aneks h KPND določa, da izjava vsebuje tudi podatek o vrsti in ceni javnega prevoza. Vsako spremembo bivališča in kraja, od koder se zaposleni dejansko vozi na delo, mora zaposleni sporočiti v osmih dneh pristojni službi delodajalca.

Resničnost podatkov iz izjave mora kontrolirati delodajalec. Zaposleni mora na zahtevo delodajalca predložiti dokumente, ki dokazujejo dejstva, navedena v izjavi. V pogodbi o zaposlitvi, odločbi oziroma sklepu se zaposlenemu (ne glede na določbe splošnih aktov in kolektivnih pogodb) ne sme določiti povračilo stroškov v zvezi z delom v drugačni višini, kot jo določa ZUJF. V nasprotnem primeru se uporabijo določbe ZUJF kot sestavni del pogodbe, odločbe ali sklepa (preveč izplačani zneski pa se morajo vrniti/165. člen ZUJF).

Naloga delodajalca je, da ugotovi najkrajšo in najcenejšo pot od kraja bivališča zaposlenega do delovnega mesta in tako poskrbi za vzdržnost javnih financ, ob tem pa tudi za gospodarno ravnanje z javnimi sredstvi. V primeru, ko je na razpolago več različnih javnih prevozov, je potrebno povrniti najcenejši javni prevoz oziroma najcenejšo kombinacijo javnih prevozov (upoštevaje določbe o tem, kdaj javni prevoz ni možen).

Z Aneksom h Kolektivni pogodbi za negospodarske dejavnosti v Republiki Sloveniji (Uradni list RS, štev. 160/20) se je uredil obračun kilometrine pri povračilu stroškov prevoza na delo in z dela od 1.10.2020 dalje. Za podatek o ceni neosvinčenega motornega bencina-95 oktanov se uporabi najvišja cena bencina, ki je bila poročana Evropski komisiji na podlagi Pravilnika o vrstah podatkov, ki jih zagotavljajo izvajalci energetskih dejavnosti in drugi zavezanci, za pretekli mesec, ki jo za vsak mesec posebej sporoči ministrstvo, pristojno za energijo, ministrstvu, pristojnemu za javno upravo – in jo le-to objavi na svoji spletni strani.

* 1. *Zakon o javnih financah*

Pri povračilu stroškov prevoza na delo in z dela je potrebno upoštevati tudi Zakon o javnih financah[[4]](#footnote-4), ki v 2. členu določa, da je treba pri pripravi in izvrševanju proračuna (torej pri rabi proračunskih sredstev) spoštovati načeli učinkovitosti in gospodarnosti. Iz navedenega izhaja, da morajo vsi proračunski uporabniki pri svojem delovanju, torej tudi pri povračilu stroškov prevoza na delo in z dela, upoštevati navedeni načeli. Posledično je treba pri določitvi povračila stroškov prevoza na delo in z dela upoštevati cenejše povračilo stroškov javnega prevoza, upoštevaje določila Zakona za uravnoteženje javnih financ ali kolektivnih pogodb, ki določajo, kdaj je javni prevoz možen. V primeru, ko je možnih več različnih javnih prevozov, je treba povrniti najcenejši javni prevoz. Zgoraj navedeni načeli je treba spoštovati tudi pri določitvi poti do kraja opravljanja dela in tako določiti razdaljo od bivališča oziroma od kraja, iz katerega se zaposleni dejansko vozi na delo do kraja opravljanja dela po najkrajši poti. Kraj, iz katerega se zaposleni vozi na delo in z dela je v prvem odstavku 6. člena Aneksa h KPND opredeljen kot kraj bivališča oziroma kraj, iz katerega se zaposleni dejansko vozi na delo in z dela, če je ta bližje delovnemu mestu. V primeru, ko kraj, iz katerega se zaposleni dejansko vozi na delo ni enak kraju bivališča in je ta kraj bližje kraju opravljanja dela, se stroški prevoza povrnejo od kraja, iz katerega se zaposleni dejansko vozi na delo.

Glede na navedeno mora delodajalec pri povračilu stroškov prevoza na delo in z dela spoštovati določilo tretjega odstavka 2. člena ZJF (ki določa, da je potrebno pri izvrševanju proračuna/torej pri porabi proračunskih sredstev spoštovati načeli učinkovitosti in gospodarnosti). Spoštovati pa mora tudi določilo tretjega odstavka 16. člena ZJU (ki določa, da delodajalec javnemu uslužbencu ne sme zagotavljati pravic v večjem obsegu, kot je to določeno z zakonom, podzakonskimi predpisi ali s kolektivno pogodbo, če bi s tem obremenil javna sredstva)[[5]](#footnote-5).

* 1. *Uredba o enotni metodologiji in obrazcih za obračun in izplačilo plač v javnem sektorju*

V Uredbi o enotni metodologiji in obrazcih za obračun in izplačilo plač v javnem sektorju[[6]](#footnote-6) so določene naslednje šifra povračil stroškov prevoza na delo in z dela:

* šifra I020 – kilometrina,
* šifra I021 – kilometrina nad višino, določeno z uredbo,
* šifra I030 – mesečna vozovnica,
* šifra I031 – mesečna vozovnica nad višino, določeno z uredbo,
* šifra I050 – dnevna vozovnica,
* šifra I051 – dnevna vozovnica nad višino, določeno z uredbo,
* šifra I900 – izredno izplačilo (za izplačila, starejša od 13 mesecev, glede na tekoči obračun plače).
  1. *Odlok o začasni prepovedi in omejitvah javnega prevoza potnikov v Republiki Sloveniji*

Javni prevoz potnikov v Republiki Sloveniji je bil začasno prepovedan zaradi zajezitve in obvladovanja epidemije COVID-19 v naslednjih obdobjih[[7]](#footnote-7):

* od 16.3.2020 do 10.5.2020,
* od 16.11.2020 do 11.12.2020.

Javni uslužbenci v navedenih obdobjih niso imeli možnosti prevoza z javnimi prevoznimi sredstvi, zato so bili upravičeni do povračila stroškov za prevoz na delo in z dela v obliki kilometrine v višini 8% cene neosvinčenega motornega bencina-95 oktanov.

1. ***Stališče Ministrstva za javno upravo***

Ministrstvo za javno upravo je v dopisu, štev. 1002-124/2021/1 z dne 20.1.2021 – Stališče glede (ne)vračila preveč izplačanih stroškov prevoza na delo in z dela (naslovljenem na državne organe, pravosodne organe, uprave lokalnih skupnosti, ministrstva, organe v sestavi ministrstev, vladne službe in upravne enote) pojasnilo, da je preučilo problematiko vračanja preveč izplačanih povračil stroškov prevoza na delo in z dela in zavzelo naslednje stališče:

* da določba 165. člena Zakona za uravnoteženje javnih financ ne izključuje uporabe 191. člena Obligacijskega zakonika (v nadaljevanju: OZ)[[8]](#footnote-8), ki določa, da kdor kaj plača (čeprav ve, da ni dolžan), nima pravice zahtevati nazaj, razen če si je pridržal pravico zahtevati nazaj ali če je plačal, da bi se izognil sili,
* da delodajalec ne more, kadar izplača stroške prevoza na delo in z dela (čeprav ve, da jih ni dolžan izplačati ali jih ni dolžan izplačati v višini, kot jih dejansko izplača), zahtevati vračila preveč izplačanih stroškov prevoza na delo in z dela, razen če si je pridržal pravico zahtevati nazaj ali če je plačal, da bi se izognil sili,
* da delodajalec ne more prevaliti odgovornosti za preplačilo na javnega uslužbenca, ki se je zanesel na pravilnost izplačila,
* da je obračun in izplačilo stroškov prevoza na delo in z dela stvar delodajalca,
* da delodajalec ni dolžan zahtevati vračila preplačila, razen, če si je pridržal pravico zahtevati nazaj ali če je plačal, da bi se izognil sili,
* da delodajalec ne more zahtevati vračila preplačila, ko je zanj odgovoren sam (ker npr. ni preveril izjave).Delodajalec je tako dolžan preveriti vsako izjavo oziroma dopolnitev, ki jo poda posamezni javni uslužbenec in povračilo stroškov prevoza na delo in z dela obračunati in izplačati na podlagi preverjene izjave,
* da mora javni uslužbenec vrniti preplačilo, če mu je bila pravilno določena višina povračila stroškov prevoza na delo in z dela, dejansko pa je prišlo do napake pri obračunu. V primerih računalniške ali računske pomote delodajalcu ni mogoče očitati, da je izplačal nekaj, kar je vedel, da ni dolžan, zato ima delodajalec pravico zahtevati vračilo preveč izplačanih stroškov prevoza na delo in z dela. Prav tako lahko delodajalec zahteva vračilo preveč izplačanih stroškov prevoza na delo in z dela v primerih pomote (če je bila javnemu uslužbencu pravilno določena višina povračila stroškov prevoza na delo in z dela, dejansko pa je prišlo do napake pri obračunu stroškov prevoza na delo in z dela), zato mora javni uslužbenec vrniti preveč izplačane stroške prevoza na delo in z dela. Zmota pri plačilu nedolga je namreč eden od tipičnih primerov neupravičene obogatitve. V tem primeru je dolžan po 190. členu OZ tisti, ki je brez pravnega temelja obogaten na škodo drugega (torej javni uslužbenec), prejeto vrniti, če je mogoče, sicer pa mora nadomestiti vrednost dosežene koristi,
* da je odločilnega pomena pri odločanju, ali je delodajalec dolžan zahtevati vračilo preveč izplačanih stroškov prevoza na delo in z dela, ali je delodajalec vedoma plačal nekaj, kar ni bil dolžan (torej nekaj kar mu ni bilo treba) oziroma zato, ker ni preveril izjave javnega uslužbenca, ali pa je do preveč izplačanih stroškov prevoza na delo in z dela prišlo zaradi računalniške, računske napake ali pomote.

1. ***Pojasnila Zavoda za turizem Cerklje***

Prejšnji direktor Zavoda za turizem Cerklje █je v dopisu (štev. 061-01/2021-02 z dne 29.3.2021) pojasnil, da sta bila na dan 1.1.2020 v Zavodu za turizem Cerklje zaposlena 2 javna uslužbenca, od 1.4.2020 do 31.12.2020 pa je bil v zavodu zaposlen le 1 javni uslužbenec.

V.d. direktorja Zavoda za turizem Cerklje █pa je v dopisu (štev. 061-01/2021-04 z dne 21.5.2021) pojasnila naslednje:

* da je predsednica Sveta zavoda █,
* da je delovni čas v Zavodu za turizem Cerklje od 8:00 do 16:00, da to pomeni poslovni delovni čas zavoda (ko je zavod odprt za poslovanje s strankami in drugimi organi) in da direktor zavoda opravlja svoje naloge in obveznosti tudi izven tega delovnega časa,
* da je javna uslužbenka █prebivala na naslovu █in da je bilo njeno prebivališče od delovnega mesta oddaljeno 1,7 km, zato ni prejemala povračila stroškov prevoza na delo in z dela,
* da je prejšnji direktor █prejemal povračilo stroškov prevoza na delo in z dela za dnevno avtobusno vozovnico, ki je znašala v eno smer na relaciji █3,60 EUR in na relaciji █ 2,30 EUR (v obe smeri pa 11,80 EUR dnevno). Kot dokaz za navedeno je k dopisu priložen vozni red avtobusnega prevoznika Arriva Slovenija (z dne 21.5.2021) s cenami enkratne vozovnice na relaciji █v znesku 3,60 EUR in na relaciji AP █v znesku 2,30 EUR. Dnevna vozovnica, ki se kupi v predprodaji, pa znaša 10,40 EUR. Glede na naravo aktivnega dela direktorja, se je direktor vozil na delo z avtom, konec meseca je javil število delovnih dni za prehrano in prevoz. Takšno število dni se mu je tudi obračunalo (saj se glede na njegovo aktivno naravo dela pogosto ni vedelo vnaprej, koliko dni bo prisoten na delovnem mestu na sedežu zavoda, koliko dni bo na raznih sestankih, izobraževanjih, ipd.). Glede uporabe šifre povračila stroškov prevoza na delo in z dela v obliki kilometrine I081/Povračilo stroškov službena pot do uredbe, namesto uporabe pravilne šifre povračila I020/Kilometrina (na plačilnih listah/obračunih plače prejšnjega direktorja) pa je bilo pojasnjeno, da gre za tehnično napako osebe, ki je obračunavala plače.

1. ***Nadzor nad pravilnostjo izplačila povračila stroškov prevoza na delo in z dela zaposlenim v Zavodu za turizem Cerklje v letu 2020*** 
   1. *Javna uslužbenka* ***█***
      1. *Pogodba o zaposlitvi*

V času inšpekcijskega nadzora javna uslužbenka █ni bila več zaposlena v Zavodu za turizem Cerklje, ker ji je delovno razmerje v zavodu prenehalo z dnem 31.3.2020.

Javna uslužbenka je imela sklenjeno Pogodbo o zaposlitvi za nedoločen čas (štev. 100-03/2015-03 z dne 25.11.2015), od 1.12.2015 dalje, za opravljanje dela na delovnem mestu turistični informator I-šifra I017140. Z Aneksom štev. 2 k pogodbi o zaposlitvi ji je bila od 1.11.2019 dalje določena osnovna plača v višini 34. plačnega razreda (zaradi napredovanja v višji plačni razred).

* + 1. *Ugotovitve inšpektorice za sistem javnih uslužbencev*

Po pregledu prejete dokumentacije in pojasnil (s strani Zavoda za turizem Cerklje) inšpektorica ugotavlja:

* da javna uslužbenka █ni podala Izjave za povračilo stroškov prevoza na delo in z dela, ker je razdalja od njenega bivališča do delovnega mesta znašala manj kot 2 km,
* da iz plačilnih listov/obračunov plače javne uslužbenke za mesece januar do marec 2020 izhaja, da ji pri plačah za mesece januar do marec 2020 niso bili povrnjeni stroški prevoza na delo in z dela.
  1. *Javni uslužbenec/prejšnji direktor* ***█***
     1. *Pogodba o zaposlitvi*

V času inšpekcijskega nadzora javni uslužbenec/prejšnji direktor █ni bil več zaposlen v Zavodu za turizem Cerklje, ker mu je delovno razmerje v zavodu prenehalo z dnem 8.4.2021.

Javni uslužbenec/prejšnji direktor █je imel sklenjeno Pogodbo o zaposlitvi za določen čas (štev. 100-01/2018-02 z dne 13.2.2018), za čas od 1.3.2018 do 28.2.2022, za opravljanje dela na delovnem mestu direktor javnega zavoda-B017390. Z Aneksom k pogodbi o zaposlitvi (štev. 100-01/2018-08 z dne 8.3.2028) mu je bila od 8.3.2018 dalje določena osnovna plača v višini 41. plačnega razreda (na podlagi Uredbe o plačah direktorjev v javnem sektorju/Uradni list RS, štev. 68/17).

* + 1. *Izjava za povračilo stroškov prevoza na delo in z dela*

V Izjavi za povračilo stroškov prevoza na delo in z dela (z dne 2.3.2018) je javni uslužbenec/prejšnji direktor navedel:

* da je naslov bivališča, od koder se je dejansko vozil na delo █,
* da je njegovo bivališče █ do kraja opravljanja dela Trg Davorina Jenka 13/Cerklje na Gorenjskem oddaljeno 39 kilometrov v eno smer (39 km x 2 = 78 km dnevno),
* da za povračilo stroškov prevoza na delo in z dela uveljavlja dnevno ceno vozovnice za avtobus v znesku 10,40 EUR.
  + 1. *Plačilne liste javnega uslužbenca/prejšnjega direktorja*

Iz plačilnih list javnega uslužbenca/prejšnjega direktorja █od meseca januarja do meseca decembra 2020 je razvidno, da je pri plačah za posamezne mesece prejel naslednja povračila stroškov za prevoz na delo in z dela[[9]](#footnote-9):

|  |  |  |  |
| --- | --- | --- | --- |
| Mesec | Število dni | Znesek povračila  (v EUR) | Vrsta prevoza |
| Januar 2020  Februar 2020  Marec 2020  April 2020  Maj 2020  Junij 2020  Julij 2020  Avgust 2020  September 2020  Oktober 2020  November 2020  December 2020 | 18  18  10  4  5  15  20  21  15  22  20  2  1  1  2 | 212,40  I050 Prevoz na delo-dnevna vozovnica      212,40  I050 Prevoz na delo-dnevna vozovnica  118,00  I050 Prevoz na delo-dnevna vozovnica  24,32  I081 Povračilo stroškov službena pot do uredbe  30,50  I081 Povračilo stroškov službena pot do uredbe  177,00  I050 Prevoz na delo-dnevna vozovnica  236,00  I050 Prevoz na delo-dnevna vozovnica  247,80  I050 Prevoz na delo-dnevna vozovnica  177,00  I050 Prevoz na delo-dnevna vozovnica  259,60  I050 Prevoz na delo-dnevna vozovnica  236,00  I050 Prevoz na delo-dnevna vozovnica  12,20  I081 Povračilo stroškov službena pot do uredbe  11,80  I050 Prevoz na delo-dnevna vozovnica  6,10  I081 Povračilo stroškov službena pot do uredbe  23,60  I050 Prevoz na delo-dnevna vozovnica | **mesečna vozovnica za avtobus na relaciji █-█ po ceniku avtobusnega prevoznika Arriva █ je od 1.1.2020 do 31.12.2020 znašala 135,20 EUR**; enosmerna/enkratna vozovnica na relaciji █-█-█ je znašala 5,20 EUR  (5,20 EUR x 2 = 10,40 EUR dnevno)  - izplačano povračilo za dnevne karte  18 dni x 11,80 EUR = 212,40 EUR  - po Izjavi javnega uslužbenca (2.3.2018) znaša izračun povračila  18 dni x 10,40 = 187,20 EUR  - po veljavnem ceniku avtobusnega prevoznika znaša povračilo  18 dni x 10,40 EUR = 187,20 EUR  *Javni uslužbenec pa je bil upravičen do povračila stroškov za mesečno vozovnico v znesku 135,20 EUR.*  - izplačano povračilo za dnevne karte  18 dni x 11,80 EUR = 212,40 EUR  - po Izjavi javnega uslužbenca (2.3.2018) znaša izračun povračila  18 dni x 10,40 = 187,20 EUR  - po veljavnem ceniku avtobusnega prevoznika znaša povračilo  18 dni x 10,40 EUR = 187,20 EUR  *Javni uslužbenec pa je bil upravičen do povračila stroškov za mesečno vozovnico v znesku 135,20 EUR.*  - izplačano povračilo za dnevne karte  10 dni x 11,80 EUR = 118,00 EUR  - po Izjavi javnega uslužbenca (2.3.2018) znaša izračun povračila  10 dni x 10,40 = 104,00 EUR  - po veljavnem ceniku avtobusnega prevoznika znaša povračilo  10 dni x 10,40 EUR = 104,00 EUR  *Javni uslužbenec je bil upravičen do povračila stroškov za dnevne karte v znesku 104,00 EUR.*  - izplačano povračilo za kilometrino  76 km x 0,08 EUR x 4 dni = 24,32 EUR  *Uporabljena je bila napačna šifra povračila stroškov za kilometrino I081, uporabljena bi morala biti šifra I020.*  - izplačano povračilo za kilometrino  76 km x 0,08 EUR x 5 dni = 30,40 EUR  *Uporabljena je bila napačna šifra povračila stroškov za kilometrino I081, uporabljena bi morala biti šifra I020.*  - izplačano povračilo za dnevne karte  15 dni x 11,80 EUR = 177,00 EUR  - po Izjavi javnega uslužbenca (2.3.2018) znaša izračun povračila  15 dni x 10,40 = 156,00 EUR  - po veljavnem ceniku avtobusnega prevoznika znaša povračilo  15 dni x 10,40 EUR = 156,00 EUR  *Javni uslužbenec je bil upravičen do povračila stroškov za mesečno vozovnico v znesku 135,20 EUR.*  - izplačano povračilo za dnevne karte  20 dni x 11,80 EUR = 236,00 EUR  - po Izjavi javnega uslužbenca (2.3.2018) znaša izračun povračila  20 dni x 10,40 = 208,00 EUR  - po veljavnem ceniku avtobusnega prevoznika znaša povračilo  20 dni x 10,40 EUR = 208,00 EUR  *Javni uslužbenec pa je bil upravičen do povračila stroškov za mesečno vozovnico v znesku 135,20 EUR.*  - izplačano povračilo za dnevne karte  21 dni x 11,80 EUR = 247,80 EUR  - po Izjavi javnega uslužbenca (2.3.2018) znaša izračun povračila  21 dni x 10,40 = 218,40 EUR  - po veljavnem ceniku avtobusnega prevoznika znaša povračilo  21 dni x 10,40 EUR = 218,40 EUR  *Javni uslužbenec pa je bil upravičen do povračila stroškov za mesečno vozovnico v znesku 135,20 EUR.*  - izplačano povračilo za dnevne karte  15 dni x 11,80 EUR = 177,00 EUR  - po Izjavi javnega uslužbenca (2.3.2018) znaša izračun povračila  15 dni x 10,40 = 156,00 EUR  - po veljavnem ceniku avtobusnega prevoznika znaša povračilo  15 dni x 10,40 EUR = 156,00 EUR  *Javni uslužbenec je bil upravičen do povračila stroškov za mesečno vozovnico v znesku 135,20 EUR.*  - izplačano povračilo za dnevne karte  22 dni x 11,80 EUR = 259,60 EUR  - po Izjavi javnega uslužbenca (2.3.2018) znaša izračun povračila  22 dni x 10,40 = 228,80 EUR  - po veljavnem ceniku avtobusnega prevoznika znaša povračilo  22 dni x 10,40 EUR = 228,80 EUR  *Javni uslužbenec pa je bil upravičen do povračila stroškov za mesečno vozovnico v znesku 135,20 EUR.*  - izplačano povračilo za dnevne karte  20 dni x 11,80 EUR = 236,00 EUR  - po Izjavi javnega uslužbenca (2.3.2018) znaša izračun povračila  20 dni x 10,40 = 208,00 EUR  - po veljavnem ceniku avtobusnega prevoznika znaša povračilo  20 dni x 10,40 EUR = 208,00 EUR  *Javni uslužbenec pa je bil upravičen do povračila stroškov za mesečno vozovnico v znesku 135,20 EUR.*  - izplačano povračilo za kilometrino  76 km x 0,08 EUR x 2 dni = 12,16 EUR  *Uporabljena je bila napačna šifra povračila stroškov za kilometrino I081, uporabljena bi morala biti šifra I020.*  - izplačano povračilo za dnevne karte  1 dan x 11,80 EUR = 11,80 EUR  - po Izjavi javnega uslužbenca (2.3.2018) znaša izračun povračila  1 dan x 10,40 = 10,40 EUR  - po veljavnem ceniku avtobusnega prevoznika znaša povračilo  1 dan x 10,40 EUR = 10,40 EUR  *Javni uslužbenec je bil upravičen do povračila stroškov za dnevne karte v znesku 10,40 EUR.*  - izplačano povračilo za kilometrino  76 km x 0,12 EUR x 1 dan = 9,12 EUR  *Uporabljena je bila napačna šifra povračila stroškov za kilometrino I081, uporabljena bi morala biti šifra I020.*  - izplačano povračilo za dnevne karte  2 dni x 11,80 EUR = 23,60 EUR  - po Izjavi javnega uslužbenca (2.3.2018) znaša izračun povračila  2 dni x 10,40 = 20,80 EUR  - po veljavnem ceniku avtobusnega prevoznika znaša povračilo  2 dni x 10,40 EUR = 20,80 EUR  *Javni uslužbenec je bil upravičen do povračila stroškov za dnevne karte v znesku 20,80 EUR.* |
|  |  |  |  |

* + 1. *Pojasnilo Zavoda za turizem Cerklje*

V dopisu (štev. 061-01/2021-04 z dne 21.5.2021) je v.d. direktorja Zavoda za turizem Cerklje █ pojasnila, da je prejšnji direktor █ prejemal povračilo stroškov prevoza na delo in z dela za dnevno avtobusno vozovnico, ki je znašala v eno smer na relaciji █-█ 3,60 EUR in na relaciji █-█ 2,30 EUR (v obe smeri pa 11,80 EUR dnevno), da je dnevna vozovnica, ki se kupi v predprodaji, znašala 10,40 EUR, da se je glede na naravo dela, direktor vozil na delo z avtom, da je konec meseca javil število delovnih dni za prehrano in prevoz in da mu je bilo takšno število dni tudi obračunano.

* + 1. *Ugotovitve inšpektorice za sistem javnih uslužbencev*

Inšpektorica ugotavlja:

* da se je javni uslužbenec/prejšnji direktor █v letu 2020 vozil na delo iz █, kjer je delo opravljal na naslovu Trg Davorina Jenka 13/Cerklje na Gorenjskem,
* da je dne 2.3.2018 izpolnil Izjavo za povračilo stroškov prevoza na delo in z dela, v katero je vpisal naslednje podatke: da znaša razdalja od njegovega prebivališča na █ do delovnega mesta v Zavodu za turizem Cerklje (v Cerkljah na Gorenjskem) v eno smer 39 km, skupaj v obe smeri 78 km dnevno in da znaša cena dnevne vozovnice na relaciji █-Cerklje na Gorenjskem-█10,40 EUR (dne 5.1.2021 pa je izpolnil novo Izjavo za povračilo stroškov prevoza na delo in z dela, v katero je vpisal naslednje podatke: da znaša razdalja od njegovega prebivališča na █do delovnega mesta v eno smer 39 km, skupaj v obe smeri 78 km dnevno, da znaša cena mesečne vozovnice na relaciji █-Cerklje na Gorenjskem-█135,20 EUR in da znaša cena dnevne vozovnice na relaciji █-Cerklje na Gorenjskem-█10,40 EUR),
* da je po Ceniku avtobusnega prevoznika Arriva █v letu 2020 znašala cena mesečne vozovnice za avtobus na relaciji █-Cerklje na Gorenjskem-█135,20 EUR,
* da je po Ceniku avtobusnega prevoznika Arriva █v letu 2020 znašala cena enkratne/enosmerne avtobusne vozovnice na relaciji █-Cerklje na Gorenjskem (in na relaciji Cerklje na Gorenjskem-█) 5,20 EUR,
* da mu je delodajalec za mesece januar, februar, marec, maj, junij, julij, avgust, september, oktober, november in december 2020 povrnil stroške za dnevne vozovnice za avtobus v višini 11,80 EUR dnevno (namesto stroške za mesečno avtobusno vozovnico v znesku 135,20 EUR, kadar je bila le-ta po preračunu dni prisotnosti na delu cenejša od dnevnih vozovnic),
* da delodajalec v letu 2020 ni natančno preveril podatkov o ceni mesečne in dnevne vozovnice za avtobus na relaciji █-Cerklje na Gorenjskem-█, saj v kolikor bi preveril podatke o cenah javnega prevoza za avtobus pri avtobusnemu prevozniku Arriva, bi ugotovil neskladje glede na navedeno ceno dnevne vozovnice v Izjavi za povračilo stroškov prevoza na delo in z dela (z dne 2.3.2018) in v skladu s to izjavo obračunanimi in izplačanimi stroški prevoza javnemu uslužbencu v obdobju od meseca januarja do decembra 2020,
* da je na plačilnih listah javnega uslužbenca (za mesece april, maj, november in december 2020) navedena napačna šifra povračila stroškov prevoza na delo in z dela za kilometrino I081, čeprav bi morala biti glede na drugi odstavek 3. člena Uredbe o enotni metodologiji in obrazcih za obračun in izplačilo plač v javnem sektorju na plačilnih listah navedena šifra I020/kilometrina (kadar so bili javnemu uslužbencu povrnjeni stroški prevoza na delo in z dela v obliki kilometrine).
  + 1. *Izrečeni ukrepi inšpektorice za sistem javnih uslužbencev*

V zvezi z javnim uslužbencem █izreka inšpektorica v.d. direktorja Zavoda za turizem Cerklje naslednje ukrepe:

* da naj v prihodnje pri izplačilu stroškov za prevoz na delo in z dela uporabi pravilno šifro povračila stroškov prevoza na delo iz Uredbe o enotni metodologiji in obrazcih za obračun in izplačilo plač v javnem sektorju,
* da naj zaradi ugotovljenega nepravilnega povračila stroškov prevoza na delo in z dela javnemu uslužbencu/prejšnjemu direktorju █v letu 2020, ukrepa v skladu z drugim odstavkom 165. člena Zakona za uravnoteženje javnih financ (ki določa: »Če delodajalec ugotovi, da so bili zaposlenemu v nasprotju s prvim odstavkom tega člena določeni in izplačani oziroma izplačani višji zneski povračila stroškov iz delovnega razmerja oziroma višji prejemki iz delovnega razmerja, kot bi mu pripadali, je zaposleni dolžan vrniti preveč izplačane zneske. Delodajalec in zaposleni se dogovorita o načinu vrnitve preveč izplačanih zneskov. V primeru, da med delodajalcem in zaposlenim v enem mesecu od pisnega poziva delodajalca ne pride do soglasja, mora delodajalec preveč izplačani znesek zahtevati s tožbo pred pristojnim sodiščem«). V obdobju od 1.1.2020 do 31.12.2020 so namreč bili █kot direktorju Zavoda za turizem Cerklje napačno obračunani in izplačani višji stroški povračila prevoza na delo in z dela, kot bi mu lahko bili v skladu z veljavnimi predpisi. Ker pa je bil █kot direktor zavoda, v skladu z Zakonom o javnih financah dolžan skrbeti za učinkovito in gospodarno rabo proračunskih sredstev, se kot takratni direktor zavoda ne more sklicevati na Stališče Ministrstva za javno upravo, štev. 1002-124/2021/1 z dne 20.1.2021, glede nevračila preveč izplačanih stroškov prevoza na delo (saj v njegovem primeru ni šlo za šibkejšo stranko v delovnopravnem pogodbenem razmerju/torej za javnega uslužbenca, ampak za predstojnika/direktorja zavoda).

**III. Izrečeni ukrepi inšpektorice za sistem javnih uslužbencev**

Na podlagi prvega odstavka 182. člena Zakona o javnih uslužbencih, v povezavi s tretjim odstavkom 16. člena Zakona o javnih uslužbencih in tretjim odstavkom 2. člena Zakona o javnih financah, inšpektorica za sistem javnih uslužbencev predlaga v.d. direktorja Zavoda za turizem Cerklje, da skladno z ugotovitvami inšpektorice izvrši naslednje ukrepe, potrebne za odpravo ugotovljenih nepravilnosti:

* da pri kontroliranemu javnemu uslužbencu/prejšnjemu direktorju zavoda █v zvezi z nepravilnostmi, ki so bile ugotovljene v inšpekcijskem nadzoru in so zapisane v tem zapisniku, ukrepa v skladu z drugim odstavkom 165. člena Zakona za uravnoteženje javnih financ,
* da poskrbi, da bodo za vse zaposlene v zavodu preverili podatke iz Izjave za povračilo stroškov prevoza na delo in z dela in da bodo javnim uslužbencem povrnili stroške prevoza na delo in z dela za najcenejši javni prevoz,
* da bodo pri obračunu in izplačilu povračil stroškov prevoza na delo in z dela uporabili šifre izplačil, kot jih določa veljavna Uredba o enotni metodologiji in obrazcih za obračun in izplačilo plač v javnem sektorju.

Glede na to, da je sistem javnega prevoza doživel sistemske spremembe (integriran javni potniški premet/bistvene spremembe nekaterih cen vozovnic, uvedba enotnih in imenskih vozovnic) inšpektorica priporoča v.d. direktorja Zavoda za turizem Cerklje:

* da zagotovi stalno spremljanje področja povračil stroškov prevoza na delo in z dela,
* da zaposlene sproti opozarja na večje spremembe, saj morata za pravilnost podatkov za izplačilo stroškov prevoza na delo in z dela skrbeti zaposleni in delodajalec.

V.d. direktorja Zavoda za turizem Cerklje mora Inšpektoratu za javni sektor poročati o izvedenih ukrepih in finančnih učinkih izvedenih ukrepov **v 60 dneh od prejema tega zapisnika** (in v tem roku mora Inšpektoratu za javni sektor predložiti vso listinsko dokumentacijo o izvedbi ukrepov).

**Pouk o pravnem sredstvu:**

V.d. direktorja Zavoda za turizem Cerklje lahko poda ugovor v roku osmih dni po vročitvi zapisnika. Pisni ugovor lahko vloži pri Inšpektoratu za javni sektor, Tržaška 21, 1000 Ljubljana. Na podlagi 23. člena Zakona o upravnih taksah (Uradni list RS, štev. 106/10-uradno prečiščeno besedilo in 32/16) za ugovor zoper ta zapisnik ni potrebno plačati upravne takse.

|  |  |  |  |
| --- | --- | --- | --- |
|  |  | Duša Pokeržnik, univ. dipl. prav.  Inšpektorica višja svetnica  Inšpektorica za sistem javnih uslužbencev |  |

Vročiti:

* Zavod za turizem Cerklje, Gospa █, V.d. direktorja, Trg Davorina Jenka 13, 4207 Cerklje na Gorenjskem, osebno
* Zavod za turizem Cerklje, Gospa █, Predsednica Sveta zavoda, Trg Davorina Jenka 13, 4207 Cerklje na Gorenjskem, osebno
* Občina Cerklje na Gorenjskem, Trg Davorina Jenka 13, 4207 Cerklje na Gorenjskem, po e-pošti na naslov: [obcinacerklje@siol.net](mailto:obcinacerklje@siol.net) (ustanoviteljica Zavoda za turizem Cerklje)
* Ministrstvo za javno upravo, Kabinet ministra, Tržaška 21, 1000 Ljubljana, po e-pošti na naslov: [gp.mju@gov.si](mailto:gp.mju@gov.si)

1. Uradni list RS, štev. [40/12](http://www.uradni-list.si/1/objava.jsp?sop=2012-01-1700), [96/12](http://www.uradni-list.si/1/objava.jsp?sop=2012-01-3693)-ZPIZ-2, [104/12](http://www.uradni-list.si/1/objava.jsp?sop=2012-01-3990)-ZIPRS1314, [105/12](http://www.uradni-list.si/1/objava.jsp?sop=2012-01-4001), [25/13](http://www.uradni-list.si/1/objava.jsp?sop=2013-01-0892)-odl. US, [46/13](http://www.uradni-list.si/1/objava.jsp?sop=2013-01-1756) – ZIPRS1314-A, [56/13](http://www.uradni-list.si/1/objava.jsp?sop=2013-01-2139)-ZŠtip-1, [63/13](http://www.uradni-list.si/1/objava.jsp?sop=2013-01-2519)-ZOsn-I, [63/13](http://www.uradni-list.si/1/objava.jsp?sop=2013-01-2520)-ZJAKRS-A, [99/13](http://www.uradni-list.si/1/objava.jsp?sop=2013-01-3548)-ZUPJS-C, [99/13](http://www.uradni-list.si/1/objava.jsp?sop=2013-01-3549)-ZSVarPre-C, [101/13](http://www.uradni-list.si/1/objava.jsp?sop=2013-01-3675)-ZIPRS1415, [101/13](http://www.uradni-list.si/1/objava.jsp?sop=2013-01-3676)-ZDavNepr, [107/13](http://www.uradni-list.si/1/objava.jsp?sop=2013-01-3887)-odl. US, [85/14](http://www.uradni-list.si/1/objava.jsp?sop=2014-01-3442), [95/14](http://www.uradni-list.si/1/objava.jsp?sop=2014-01-3951), [24/15](http://www.uradni-list.si/1/objava.jsp?sop=2015-01-1001)-odl. US, [90/15](http://www.uradni-list.si/1/objava.jsp?sop=2015-01-3504), [102/15](http://www.uradni-list.si/1/objava.jsp?sop=2015-01-4084), [63/16](http://www.uradni-list.si/1/objava.jsp?sop=2016-01-2686)-ZDoh-2R, [77/17](http://www.uradni-list.si/1/objava.jsp?sop=2017-01-3730)-ZMVN-1, [33/19](http://www.uradni-list.si/1/objava.jsp?sop=2019-01-1493)-ZMVN-1A in [72/19](http://www.uradni-list.si/1/objava.jsp?sop=2019-01-3207)). [↑](#footnote-ref-1)
2. Uradni list RS, štev. 40/12. [↑](#footnote-ref-2)
3. Inšpektorica opozarja, da je pri tem treba upoštevati, da terjatve iz naslova razlike v stroških prevoza na delo in z dela zastarajo v petih letih. [↑](#footnote-ref-3)
4. Uradni list RS, štev. [11/11](http://www.uradni-list.si/1/objava.jsp?sop=2011-01-0449)-uradno prečiščeno besedilo, [14/13-popr.](http://www.uradni-list.si/1/objava.jsp?sop=2013-21-0433), [101/13](http://www.uradni-list.si/1/objava.jsp?sop=2013-01-3677), [55/15](http://www.uradni-list.si/1/objava.jsp?sop=2015-01-2277)-ZFisP, [96/15](http://www.uradni-list.si/1/objava.jsp?sop=2015-01-3772)-ZIPRS1617 in [13/18](http://www.uradni-list.si/1/objava.jsp?sop=2018-01-0544). [↑](#footnote-ref-4)
5. Vlada Republike Slovenije je s Sklepom, z dne 10.1.2013, za izračun oziroma določitev razdalj za namen povračil stroškov in drugih prejemkov ter drugih pravic in obveznosti zaposlenih v organih državne uprave določila uporabo enotnega daljinomera: »zemljevid.najdi.si« portala Najdi.si (podjetja TS Media d.o.o.. Zaradi enotne obravnave pri odločanju o pravicah in obveznostih zaposlenih v javnem sektorju je njegovo uporabo priporočila tudi vsem ostalim subjektom javnega sektorja. [↑](#footnote-ref-5)
6. Uradni list RS, štev. [14/09](http://www.uradni-list.si/1/objava.jsp?sop=2009-01-0487), [23/09](http://www.uradni-list.si/1/objava.jsp?sop=2009-01-0979), [48/09](http://www.uradni-list.si/1/objava.jsp?sop=2009-01-2423), [113/09](http://www.uradni-list.si/1/objava.jsp?sop=2009-01-5149), [25/10](http://www.uradni-list.si/1/objava.jsp?sop=2010-01-1096), [67/10](http://www.uradni-list.si/1/objava.jsp?sop=2010-01-3703), [105/10](http://www.uradni-list.si/1/objava.jsp?sop=2010-01-5472), [45/12](http://www.uradni-list.si/1/objava.jsp?sop=2012-01-1922), [24/13](http://www.uradni-list.si/1/objava.jsp?sop=2013-01-0868), [51/13](http://www.uradni-list.si/1/objava.jsp?sop=2013-01-1975), [12/14](http://www.uradni-list.si/1/objava.jsp?sop=2014-01-0354), [24/14](http://www.uradni-list.si/1/objava.jsp?sop=2014-01-0957), [52/14](http://www.uradni-list.si/1/objava.jsp?sop=2014-01-2339), [59/14](http://www.uradni-list.si/1/objava.jsp?sop=2014-01-2608), [24/15](http://www.uradni-list.si/1/objava.jsp?sop=2015-01-1063), [3/16](http://www.uradni-list.si/1/objava.jsp?sop=2016-01-0139), [70/16](http://www.uradni-list.si/1/objava.jsp?sop=2016-01-2985), [14/17](http://www.uradni-list.si/1/objava.jsp?sop=2017-01-0674), [68/17](http://www.uradni-list.si/1/objava.jsp?sop=2017-01-3257), [6/19](http://www.uradni-list.si/1/objava.jsp?sop=2019-01-0175), [51/19](http://www.uradni-list.si/1/objava.jsp?sop=2019-01-2401), [59/19](http://www.uradni-list.si/1/objava.jsp?sop=2019-01-2670), [78/19](http://www.uradni-list.si/1/objava.jsp?sop=2019-01-3498), 157/20, 191/20 in 13/21. [↑](#footnote-ref-6)
7. Odlok o začasni prepovedi in omejitvah javnega prevoza potnikov v Republiki Sloveniji, Uradni list RS, štev. 24/20 in 54/20.

   Odlok o začasni prepovedi, omejitvah in načinu izvajanja javnega prevoza potnikov na ozemlju Republike Slovenije, Uradni list RS, štev. 65/20.

   Odlok o načinu izvajanja javnega prevoza potnikov na ozemlju Republike Slovenije, Uradni list RS, štev. 85/20.

   Odlok o začasni prepovedi, omejitvah in načinu izvajanja javnega prevoza potnikov na ozemlju Republike Slovenije, Uradni list RS, štev. 165/20.

   Odlok o omejitvah in načinu izvajanja javnega prevoza potnikov na ozemlju Republike Slovenije, Uradni list RS, štev. 196/20. [↑](#footnote-ref-7)
8. Uradni list RS, štev. 97/07-uradno prečiščeno besedilo, [6](http://www.uradni-list.si/1/objava.jsp?sop=2013-21-0433)4/16-odl. US in 20/18-OROZ631. [↑](#footnote-ref-8)
9. Število dni za obračun stroškov prevoza na delo in z dela se ujema z evidenco prisotnosti javnega uslužbenca █na delu v posameznem mesecu v letu 2020. Evidenca je vodena ročno. [↑](#footnote-ref-9)